NaiveNeuron/SloPal huggingface dataset:
Figeľ, Ján, podpredseda NR SR (2013-07-01):
Otváram týmto všeobecnú rozpravu, do ktorej som nedostal žiadnu písomnú prihlášku. Pýtam sa teraz, či sa chce niekto prihlásiť do rozpravy ústne. Nie je tomu tak. Takže vyhlasujem všeobecnú rozpravu za skončenú. Prerušujem rokovanie o tomto bode programu. Teraz nasleduje prvé čítanie o návrhu poslancov Národnej rady Slovenskej republiky Tibora Bastrnáka, Bélu Bugára a Józsefa Nagya na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov . Návrh zákona je pod tlačou 575 a návrh na jeho pridelenie na prerokovanie vo výboroch je v rozhodnutí č. 552. Teraz dávam slovo pánovi poslancovi Tiborovi Bastrnákovi, aby návrh zákona uviedol. Nech sa páči.
Budaj, Ján, poslanec NR SR (2016-12-06):
Ešte nie.
Procházka, Radoslav, poslanec NR SR (2011-06-01):
Áno, pán predseda, ďakujem pekne. Je tu teraz tlač 195, ktorou je návrh zákona, ktorým sa mení a dopĺňa zákon o rokovacom poriadku. A napriek neschváleniu ústavného zákona, ja teda splním svoju spravodajskú povinnosť a dám hlasovať o týchto návrhoch, lebo myslím si, že. No dobre. (Reakcia na hlasy z pléna.) Ale myslím si, že nie je. (Prerušenie vystúpenia predsedajúcim.)
Danko, Andrej, podpredseda NR SR (2023-11-23):
63. Pani poslankyňa Laššáková.
Hlina, Alojz, poslanec NR SR (2015-04-24):
Vážená pani predsedajúca, vážené kolegyne, kolegovia, je už taká zvláštna atmosféra nielen preto, že je piatok, ale aj po tomto zápase-nezápase, kde ste nás vyzvali na boj a nechali ste prvé kolo ratlíkov, aby nám ohrýzali achilovky, a potom ste zdupkali, hodili ste ručník do ringu a čo ako? Jaj, jaj, sa nám to zbiera. Prosím vás, znova sme tam, kde sme vždycky v piatok, toto je typický piatok, takže neviem, čo mala znamenať tá hra, ktorú ste tu hrali tak hodinu dozadu, že ste sa tu fotili všetci, akí ste poctiví v dochádzke. To je jeden z tých lepších piatkov, ktorý tu kedy bol. Ja ešte, dovolíte, upozorním na jednu vec, pani predsedajúca, bod 7 § 24 Program schôdzí: „Interpelácie sú pravidelnou súčasťou programu schôdze Národnej rady.“ Ešte raz? Ešte raz: „Interpelácie sú pravidelnou súčasťou programu schôdze Národnej rady.“ Prosím vás pekne, veď sme si to odsúhlasili, že budú, že teda ste prišli na to, že majú byť, tak budú. Viete, v zmluvných vzťahoch, tomu sa, myslím, hovorí, že kogentné ustanovenie, že niečo, čo tam musí byť. Je veľká zmluvná voľnosť, ale niečo tam ergo musí byť. Musí tam byť aspoň, kto kupuje a kto predáva, proste niečo tam musí byť. Ak sme raz definovali v zákone – kde sú titani, strážcovia rokovacích poriadkov? –, že v programe schôdze musia byť interpelácie, tak jak môžte o tom dať hlasovať, že nebudú? Ja nerozumiem. Viete, neviem, či existuje impeachment na parlament, hej, že či sa dá zažalovať parlament, že nedodržuje rokovací poriadok, ja neviem, či sa to dá. Ale ak raz je definované, že programom schôdze je, sú bod interpelácie, tak vy nemôžte dať hlasovať, že Zem je rovná? Ja viem, že si to môžte odsúhlasiť a pri vašich kolegoch by som sa tomu ani nečudoval, ale to samotné hlasovanie by malo byť nulitné. Už okrem toho, že cítime, že nie je rovná. Vy nemôžte dať hlasovať o niečom, o čom nemôžte dať hlasovať, aj keby ste to ergo schválili. Vy nemôžte dať hlasovať o tom, že som Rumun. Nemôžte! Lebo nemôžte, o niektorých veciach nemôžte dať hlasovať proste z jedného princípu. Nemôžte dať hlasovať o tom, že nebude bod interpelácie. Pán Susko, veď vy tiež, myslím, učíte. Abo neučíte? Ja už ani neviem, kto tu všetko učí z vás, tu už učia všetci. Prosím vás, potom tak vyzerá to školstvo. Naozaj nemôžte dať hlasovať o niečom, o čom nemôžte dať hlasovať, ergo aj keď to hlasovanie prejde a budete hovoriť, však prešlo to hlasovanie. Nemôžte dať o tom hlasovať. Nemôžte dať hlasovať, že 55. schôdza bude 79. schôdzou, lebo je to stále 55. alebo koľká schôdza. Nerozumiete tomu? Tak kde sa mám teraz sťažovať, že nebolo mi umožnené dať interpeláciu? Dobre viete, že ja mám rád interpelácie. Chcel som interpelovať o hrade, chcel som interpelovať o archeologickom výskume, chcel som interpelovať o úžerníkoch, chcel som interpelovať vládu. Bola schôdza, mám na to právo. Vy ste ma oňho pripravili. Kde sa mám sťažovať? Nie mňa, ale voličov, ktorí mňa volili. Ako môžte dať hlasovať o tom, o čom nemôžte dať hlasovať? Prosím vás pekne. Čo teraz idete s tým urobiť, pani predsedajúca? Máte na to nejaký rozumný návrh? (Prerušenie vystúpenia predsedajúcou.)
Laššáková, Jana, podpredsedníčka NR SR (2013-06-27):
Pán poslanec, máte doplňujúcu otázku? Áno, poprosím vás, zapnite sa. Nech sa páči, pán poslanec, máte dve minúty.
Kollár, Boris, predseda NR SR (2022-10-20):
Prosím, prezentujme sa a hlasujeme. Za poľnohospodárov. (Hlasovanie.) Prítomných 134 poslancov, za 97, proti 6, zdržalo sa 31. Uvedený návrh sme schválili. Konštatujem, že Národná rada rozhodla, že tento vládny návrh zákona prerokuje v skrátenom legislatívnom konaní. Ja vám chcem všetkým, ktorí ste tento zákon podporili, za poľnohospodárov poďakovať. Následne hlasujeme, nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti. Je to tlač 1213, bod 13 schváleného programu. Dávam slovo spravodajcovi, ktorého určil navrhnutý gestorský výbor pre sociálne veci, predsedovi tohto výboru pánovi poslancovi a predsedovi výboru Vladimírovi Ledeckému, aby hlasovanie uviedol. Nech sa páči, máte slovo, pán predseda. (Hlasovanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1213.)
Figeľ, Ján, podpredseda NR SR (2014-09-10):
S reakciou na vystúpenie pána poslanca Eugen Jurzyca. Nech sa páči.
Krištúfková, Petra, poslankyňa NR SR (2017-06-15):
Ďakujem, vážená pani podpredsedníčka. Vážená poslankyne, vážené pani poslankyne, vážení páni poslanci, predkladaný návrh zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov. Cieľom predloženého návrhu je zvýšiť sumu rodičovského príspevku na rovnakú výšku, ako je suma uhrádzaná za poskytovanú starostlivosť o dieťa podľa § 5 ods. 1 písm. a). Hlásim sa prvá do rozpravy.
Ľ. Vážny, minister dopravy, pôšt a telekomunikácií SR: (2007-12-07):
Vláda pripravila návrh zákona z dôvodu, že na pôde európskych inštitúcií vznikla nová právna úprava dopĺňajúca regulačný rámec sektora elektronických komunikácií. Ide o smernicu obsahujúcu pravidlá uchovávania údajov spracovávaných v elektronických komunikačných sieťach pri poskytovaní elektronických komunikačných služieb. Novela zákona obsahuje najmä nové ustanovenia transponujúce uvedenú smernicu. Upravuje sa rozsah, ako aj lehoty uchovávania údajov spolu s vymedzením orgánov štátu, ktoré sú oprávnené uchovávané údaje požadovať. Novela zákona zároveň obsahuje niekoľko bodov, ktoré reagujú na podnety z praxe a upresňujú znenie niektorých ustanovení zákona. Vážené pani poslankyne, páni poslanci, na záver mi dovoľte vás požiadať o podporu pre prijatie a schválenie predloženého vládneho návrhu zákona v druhom čítaní. Ďakujem.
Bugár, Béla, podpredseda NR SR (2017-06-15):
Ďakujem pekne, a teraz, ak dovolíte, definitívne uzavriem rozpravu. A nech sa páči, pani navrhovateľka, máte slovo.
Paška, Pavol, predseda NR SR (2012-05-11):
Pán poslanec Škripek.
Záhumenský, Marian, poslanec NR SR (2013-05-17):
Ďakujem pekne, vážená pani predsedajúca. Martin, iba jednu poznámku k tvojmu vystúpeniu. Vyrušuje ťa 25-ročný nájom a dávaš to do polohy, akoby to bola povinnosť. Každopádne to je právo vlastníka pôdu prenajať na 5, 10, 15 alebo 25 rokov, čo je štandardné vo všetkých vyspelých krajinách, nielen Európy, ale i vo svete, kde sa pôda prenajíma na 25, 30 rokov, dokonca s 5- až 10-ročným, s 10-ročnou výpovednou lehotou. Aby poľnohospodár mal čas sa pripraviť na to, že povedzme o päť rokov príde o pôdu, ktorú užíva. Ale každopádne to je právo vlastníka sa rozhodnúť, na akú dlhú dobu prenajme svoju pôdu. Ak má stabilného nájomcu, tak nemá problém tú pôdu prenajať. Strašíš tým, že to je rok, keď zabudne vypovedať pôdu, že to je 50-ročný nájom, a tak ďalej. Tento vlastník môže vypovedať pôdu hneď na druhý deň s tým, že tá výpoveď je vlastne daná minimálne rok pred ukončením nájmu. To znamená, že on keď sa rozhodne, že už po 25-ch rokoch, alebo 10-ch, alebo 5-ch rokoch nechce pôdu prenajímať, tak jednoducho pošle výpoveď, oznámi nájomcovi, že tá nájomná zmluva končí ukončením svojej platnosti. No a prekvapuje ma tá vec, ty ako poslanec hlásiaci sa k liberálnej strane alebo strane, ktorá chce hájiť liberálne hodnoty, že chcete obmedzovať vlastnícke práva. Lebo to je právo vlastníka, to nie je povinnosť vlastníka a on sám sa rozhodne, či prenajme to na tých 5 rokov alebo 25 rokov. To znamená, že toto ma prekvapuje, že práve toto právo chceme vlastníkovi zobrať. Dali sme tam skôr obmedzenie, že musí minimálne na 5 rokov prenajať. A to práve v dobe po revolúcii, keď sa pôdy prenajímali na rok alebo na dva, čo sa jednoducho nedalo na pôde hospodáriť, tá pôda sa drancovala a tí, ktorí ju užívali, jednoducho do pôdy neinvestovali, lebo nemali stabilitu. Ďakujem pekne.
Jasaň, Viliam, poslanec NR SR (2013-09-12):
Ďakujem pekne, pán podpredseda. Vážená pani podpredsedníčka, ja oceňujem, že vás zaujímavú inšpektori, len škoda, že vás nezaujímali počas vášho vládnutia. Možno ste nezaregistrovali, ale muselo odísť veľmi veľa inšpektorov z práce. Konkrétne, keby ste chceli vedieť, tak ich bolo z 300 tuším 46 za jeden rok. Čiže možno aj vtedy ste mohli upozorniť, aby sa venovali na ministerstve viac tejto oblasti. A súhlasím s vami v tom, že situácia nie je dobrá, a preto je tu aj tá novela, ale zároveň si nemyslím, že by inšpektori práce mali riešiť to, čo nestíhajú nejaké iné orgány. Už teraz mnohokrát riešia to, čo sa ich priamo netýka. Našťastie táto novela rieši aj tento problém. A ja som presvedčený, že prijatím tejto novely sa výrazne, ale výrazne zlepší práca na inšpektorátoch a že určite to pomôže k tomu odstraňovaniu nelegálnej práce. Ďakujem.
Ďuriš Nicholsonová, Lucia, podpredsedníčka NR SR (2016-10-14):
Ďakujeme, pán minister. Keďže vaše vystúpenie, ak to správne chápem, bolo ešte v rámci rozpravy, tak spustíme faktické na vás. Pani poslankyňa Remišová. Končím možnosť prihlásiť sa do rozpravy. Posledný je pán poslanec Paška. Pani poslankyňa Remišová, nech sa páči.
P. Hrušovský, predseda NR SR: (2003-04-24):
J. Ševc, poslanec: Ďakujem pekne, pán predseda. Ja nie som odborník a ani sa nechcem do odbornej diskusie zapájať, len sa chcem vrátiť k histórii, ona je múdra. Chcel by som povedať, že tento problém nie je nejaký nový ani problémom, ktorý by sme si akosi začali vytvárať tu v tomto parlamente. Jednu poznámku k tomuto problému. On je nie nový, je starý ako ľudstvo samo. Chcem pripomenúť tejto ctenej snemovni, a nech mi je odpustené, stanovisko pápeža Gregora XIII. Pápežom bol zvolený v roku 1572 ako významný právnik a diplomat. V otázke potratov zastával omnoho liberálnejšie stanoviská ako niektorý z nás hriešnikov. Prehlásil: „Plod mladší ako 40 dní nie je ľudský a jeho vyvolanie potratom preto nie je zločinom.“ Usmrtenie plodu staršieho ako 40 dní síce pokladal za vraždu, ale napriek tomu veril, že potrat nie je hriechom tak strašným ako usmrtenie niekoho, kto sa už narodil. „Na rozdiel od vraždy, potrat nezahrnuje hriešnu motiváciu, ako spravidla pripisujeme tým, kto prežije svoje narodeniny, napr. hnev, nenávisť či pomstu.“ Toľko hovorí citát zo strany 182 od Johna Hugha z knihy Posledný pápež, proroctvo svätého Malachiáša týkajúce sa nového milénia. Kniha vyšla v Anglicku v roku 1998. Ja si myslím, že by sme sa mali poučiť aj z histórie a treba si aj ctiť našich niektorých múdrych ľudí. Ďakujem.
Ďuriš Nicholsonová, Lucia, podpredsedníčka NR SR (2018-10-23):
Pán poslanec Dostál, s faktickou.
Lehotský, Tomáš, poslanec NR SR (2022-06-21):
Ďakujem veľmi pekne. Rád by som si ešte trošku zaskučal a zakvílil. (Smiech v sále.) Pán Gyimesi, vy ste nás obvinil, že nemáme žiadne hodnoty v SaS-ke. Takže len na pripomenutie, že kto to hovorí, kto káže o hodnotách. Autor výroku Gyimesi: „Slovensko by sa v krízových časoch nemalo riadiť princípmi liberálnej demokracie.“ To ste povedal vy, pán Gyimesi, áno. A ste to vy, ktorý ste obdivovateľ Orbána. Toho Orbána, ktorý zlikvidoval slobodu médií v Maďarsku. Toho Orbána, ktorý zlikvidoval slobodu súdov v Maďarsku. Toho Orbána, ktorému Európska únia hrozí, že mu zastaví platby z EÚ kvôli tomu, že ničí demokraciu v Maďarsku. Takže tento človek káže o hodnotách v tomto parlamente!
Bugár, Béla, podpredseda NR SR (2016-04-22):
Ďakujem. S procedurálnymi návrhmi. Pán poslanec Dostál.
Gál, Gábor, minister spravodlivosti SR (2019-09-12):
Ďakujem pekne za pripomienky, ale začnem od konca. Pán poslanec Baránik, je fakt, to mohlo napadnúť len vás, nikoho iného. (Povedané s pobavením. Reakcie z pléna.) Nie, absolútne. Čo sa týka tých zmien a tých výhrad, stále to je materiál, ktorý je v Národnej rade. My sme sa na vláde vedeli zhodnúť na tomto znení, ale musím povedať, že ešte stále je napríklad problém to, že kto by mal byť správcom, kto by mal dohliadnuť na to správcovstvo. My sa nazdávame, že to by malo byť ministerstvo financií, a ministerstvu financií sa zdá, že by to malo byť ministerstvo spravodlivosti, nakoľko že aj tak, že keď budú nejaké aplikačné problémy, výkladové problémy, aj tak že ministerstvo financií, finančná správa sa obráti na ministerstvo spravodlivosti. Dobre, okej, to by mohlo byť, ale to by sme museli mať asi na ministerstve zvlášť sekciu, ja neviem s koľkými ľuďmi, a skôr ja vidím, že to prináleží tej finančnej správe a ministerstvo financií to bude druhý, akože druhostupňovým orgánom pri problémoch, ktoré môžu nastať pri správe zaisteného majetku. A čo sa týka toho samotného, že toto je vec, ktorá ešte stále nie je doriešená. Stále nie je doriešená, lebo má to aj finančné dopady, aj personálne dopady, tak dúfam, že do druhého čítania sa dohodneme. Keď toto išlo, už minister financií Kažimír to už nechcel riešiť. Chcel to nechať na nového ministra, nový minister akurát vtedy nastupoval, keď toto sme riešili. Tak som povedal, že nech ten zákon ide, lebo kebyže teraz nejde, tak už potom nestihneme v tomto volebnom období vôbec legislatívny proces. Druhá vec je, čo sa týka obsahu, už v tom samotnom pripomienkovom konaní niečo sme odstránili, ale musím povedať, že stále sme otvorení tomu, že keď; lebo v tomto poslanci mali pravdu, že poslanci skúmajú zákony, návrhy zákonov až vtedy, keď to dôjde do parlamentu. Tak sme otvorenejší stále k tomu, aby ten zákon mal možnosť prejsť Národnou radou aj do tretieho čítania a v treťom čítaní ako zákon, tak sme otvorení stále k tomu, že sú tam veci, ktoré, napríklad správa k zaistenému majetku a potom správa povedzme nejakej spoločnosti a správa jej dcérskej firmy. Sú to veci, ktoré sú otvorené, a nebudeme stoj čo stoj trvať na našich návrhoch. To boli návrhy ministerstva, ktoré prešli vládou, ale môžu mať na to poslanci iný názor. Ja som chcel, aby tento názor už bol pretavený do, už v tom predbehu už dohodou, kým to prejde vládou, ale možnože tak poslanci v tomto mali pravdu, už keď to dôjde do Národnej rady, tak potom sa s tým budeme zaoberať. Takže sme tu. Ďakujem pekne.
J. Tkáčová, poslankyňa: (2003-11-11):
Všetky výbory, ktorým bola správa o poľnohospodárstve a potravinárstve Slovenskej republiky za rok 2003 pridelená na prerokovanie, správu prerokovali v určenej lehote s týmto výsledkom. Výbor Národnej rady Slovenskej republiky pre financie, rozpočet a menu odporučil Národnej rade po prvé, vziať správu na vedomie a po druhé, zrušiť uznesenie Národnej rady Slovenskej republiky č. 251 z 12. júla 1993 ku Koncepcii a zásadám poľnohospodárskej politiky s tým, že uvedenou problematikou sa bude zaoberať každoročne len gestorský výbor, nakoľko uvedená správa má nadväznosť na rozpočtovú kapitolu ministerstva pôdohospodárstva. Pre úplnosť uvádzam, že predmetné uznesenie ukladá plénu Národnej rady zaoberať sa zelenou správou. Výbor Národnej rady Slovenskej republiky pre životné prostredie a ochranu prírody odporučil plénu Národnej rady správu vziať na vedomie. Výbor Národnej rady Slovenskej republiky pre pôdohospodárstvo správu vzal na vedomie s tým, že navrhol Národnej rade požiadať vládu Slovenskej republiky o opatrenia, tak ako sú uvedené v spoločnej tlači 407a, a odporučil Národnej rade správu o poľnohospodárstve a potravinárstve Slovenskej republiky 2003 vziať na vedomie vrátane uvedených úloh. Gestorský výbor schválil spoločnú správu výborov. Gestorský výbor schválil návrh uznesenia, ktorý máte v tlači. Gestorský výbor ma poveril predložiť správu na tejto schôdzi. Toľko k spoločnej správe o poľnohospodárstve a potravinárstve v Slovenskej republike za rok 2003. Správa o lesnom hospodárstve v Slovenskej republike za rok 2003 (tlač 408). Všetky výbory, ktorým bola uvedená správa pridelená, ju prerokovali v určenej lehote. Výbor pre financie, rozpočet a menu správu odporučil vziať na vedomie. A takisto odporučil zrušiť uznesenie č. 251 z 12. júla 1993, ako som už uviedla pri predchádzajúcej spoločnej správe. Výbor pre životné prostredie a ochranu prírody odporučil Národnej rade Slovenskej republiky správu vziať na vedomie. Výbor pre pôdohospodárstvo správu vzal na vedomie a takisto ju odporučil Národnej rade vziať na vedomie. Gestorský výbor schválil spoločnú správu výborov Národnej rady k správe o lesnom hospodárstve v Slovenskej republike za rok 2003. Gestorský výbor schválil návrh uznesenia, ktorý je súčasťou tlače 408. Gestorský výbor ma poveril predložiť a predniesť správu vrátane uznesenia na tejto schôdzi. Ďakujem, pán predsedajúci, skončila som, otvorte rozpravu.
Přidal, Alojz, poslanec NR SR (2014-02-05):
Dajte, prosím, hlasovať o postúpení návrhu zákona do druhého čítania. Aj smeráci môžu za.
Pellegrini, Peter, predseda NR SR (2015-02-03):
S reakciami na faktické poznámky, pán poslanec Mihál.
Sulík, Richard, predseda NR SR (2010-10-14):
Páni poslanci, budeme pokračovať v schôdzi. Poprosím vás, aby ste sa utíšili. Zopakujem, že tesne pred hlasovaním ukončil predsedajúci rozpravu k zákonu č. 571 o rodičovskom príspevku. Teraz zaujme stanovisko navrhovateľ, pán minister Mihál. Ešte raz zopakujem, sme pri zákone č. 571, máte to ako tlač č. 111. (Ruch v sále.) Poprosím ctených pánov poslancov, aby sa ukľudnili. Ďakujem pekne. Páni poslanci, poprosím, kľud. Ďakujem. Béla, prosím ťa, mohli by ste ísť diskutovať von, alebo nediskutovať, alebo iným spôsobom nastoliť kľud v tejto miestnosti. Ďakujem veľmi pekne. Budeme teraz pokračovať... (Ruch v sále.) Tí, ktorí nemajú záujem, môžu opustiť predsa miestnosť. Tak, prosím vás pekne, utíšte sa! Pán minister, nech sa páči. (Rokovanie o vládnom návrhu zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov a o zmene a doplnení zákona č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení zákona č. 571/2009 Z. z. , tlač 111.)
I. Farkas, poslanec: (2004-03-03):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, hospodárskom a finančnom vplyve na štátny rozpočet a o finančnom dosahu na rozpočet obcí. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve Európskej únie problematika návrhu zákona nie je upravená. Návrh sa dotýka prioritných oblastí uvedených v čl. 70 Európskej dohody o pridružení a v čl. 81 upravujúcom oblasť životného prostredia. Problematika vládneho návrhu zákona nie je prioritnou oblasťou Partnerstva pre vstup. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený vládny návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky zo 16. februára 2004 č. 605 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodárstvo, privatizáciu a podnikanie, Výbor Národnej rady Slovenskej republiky pre pôdohospodárstvo, Výbor Národnej rady Slovenskej republiky pre verejnú správu a Výbor Národnej rady Slovenskej republiky pre životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre verejnú správu. Odporúčam, aby výbory predmetný vládny návrh zákona prerokovali v lehote do 23. apríla 2004 a gestorský výbor do 30. apríla 2004. Ďakujem.
Glváč, Martin, podpredseda NR SR (2016-09-08):
Pani poslankyňa Remišová.
Hlina, Alojz, poslanec NR SR (2015-05-14):
Vás.
Sulík, Richard, predseda NR SR (2011-06-01):
Prosím, hlasujte teraz o pozmeňovacom návrhu pána poslanca Drobu. (Hlasovanie.) Prítomných 142 poslancov, hlasovalo 77 za, 4 proti, 60 sa zdržali,1 nehlasoval. Pozmeňovací návrh poslanca Drobu bol schválený.
Duchoň, Daniel, poslanec NR SR (2014-12-04):
Pán predseda, dajte, prosím, hlasovať o pozmeňujúcich návrhoch 7 a 20 z časti 3a spoločnej správy s návrhom gestorského výboru neschváliť.
Glváč, Martin, podpredseda NR SR (2017-09-12):
Ďakujem. Otváram všeobecnú rozpravu. Do rozpravy som dostal šesť písomných prihlášok. Za kluby sú prihlásení, za klub OĽANO pani poslankyňa Gaborčáková, za MOST – HÍD pán poslanec Antal a ďalej poslanci Simona Petrík, Jozef Mihál, Erika Jurinová a pani poslankyňa Zimenová. Nech sa páči, za klub OĽANO – NOVA pani poslankyňa Soňa Gaborčáková, nech sa páči.
Novotný, Viliam, poslanec NR SR (2010-10-12):
Ďakujem, pán podpredseda. Využijem túto príležitosť, že sú všetci poslanci v sále. Dovolil by som si vás všetkých pozvať na dobrovoľné spirometrické vyšetrenie, ktoré bude prebiehať v stredu 13. októbra 2010, teda zajtra od 9.30 do 14.00 hod. v priestoroch zasadacej miestnosti Výboru Národnej rady pre zdravotníctvo. Toto podujatie sa organizuje v súvislosti so Svetovým rokom pľúc, ktorým bol vyhlásený rok 2010. Chcem tiež pozvať všetkých poslancov výboru pre zdravotníctvo zajtra o 9.30 hod. na slávnostné otvorenie tohto podujatia. Ďakujem pekne.
Valocký, Jozef, poslanec NR SR (2016-10-19):
Tým sme vyčerpali hlasovanie o všetkých pozmeňujúcich návrhoch a spoločnej správy a rozpravy. Pán predsedajúci, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Dajte, prosím, hlasovať o tomto návrhu.
Hargaš, Ján, poslanec NR SR (2024-09-13):
Ďakujem pekne. Pán kolega, hovoril si, že na výbore málo chválite SIS, a teda to je jeden z tých dôvodov odvolania. Ja som si tak uvedomil, že my teda v osobitnom kontrolnom výbore na kontrolu činnosti NBÚ zatiaľ sme tiež veľmi nechválili NBÚ, tak neviem, pán Mikulec, či to nevidíte ako riziko pre vašu funkciu, lebo málo chválime. Ale k inému som chcel. To, že nemáme dnes zvoleného predsedu a predsedníčku tohto výboru a prečo je to dôležité, aby bol z opozície, tak to už tu zaznelo, ale že prečo je to problém praktický, tak, a pán Gašpar sa opäť poteší, zas to vyťahujem, ale napríklad tie vlastnosti dokumentu, ako uvedomte si, že v každej normálnej krajine by to bol škandál prvej triedy, že meno šéfa SIS, ktorý je synom poslanca, ktorý navrhuje odvolanie lídra opozície, sa objaví vo vlastnostiach dokumentu. A veď dobre, mohlo to nejak byť, vy ste natočili nejaké videjko o nejakej rodinnej licencii, ale to takto má fungovať preverovanie toho, že či nám funguje spravodajská služba správne alebo nesprávne? Veď presne na to sú tu tie kontrolné výbory. Siskový sa teraz zvolať nedá. Keď sme to chceli zaradiť na program rokovania výboru na kontrolu činnosti NBÚ, tak koaliční poslanci sa zľakli a neodhlasovali tento bod programu. Čiže teraz je vlastne reálne neskontrolovateľné, či to podozrenie je, alebo nie je oprávnené. A včera ste mi navrhli, pán Gašpar, neviem, či si to ináč uvedomujete, keď hovoríte, že vy na dokumente, keď vytvoríte, viem, že teraz nemôžte na mňa reagovať, prepáčte, ale keď vytvoríte vy dokument na vašom počítači a vidíte tam vo vlastnostiach Tibor Gašpar, tak tým, neviem, či si uvedomujete, ale že tým len potvrdzujete, že ten dokument tým pádom asi nevznikol na vašom počítači, že vznikol na nejakom inom. A chápem, že teraz nemôžte na mňa reagovať a mrzí ma to, ale hodí sa to k tejto téme. A že to nemáme tu my kontrolovať tak, že poslanec Hargaš príde k vám a pozrie sa vám do počítača, veď na to sú tu tie kontrolné výbory, a preto ho potrebujeme sfunkčniť. Ďakujem.
Matovič, Igor, poslanec NR SR (2019-09-25):
Hlasovať sa bude kedy?
Hrnčiar, Andrej, podpredseda NR SR (2019-04-03):
Pán poslanec Dostál.
Jurinová, Erika, podpredsedníčka NR SR (2015-05-21):
Pán poslanec Mičovský.
P. Paška, predseda NR SR: (2007-11-27):
(Hlasovanie.) 132 prítomných, 76 za, 56 proti. Konštatujem, že Národná rada schválila po opätovnom prerokovaní zákon, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov, ktorý vrátil pán prezident Slovenskej republiky na opätovné prerokovanie. Budeme pokračovať návrhom na zmeny v zložení výborov Národnej rady Slovenskej republiky . Tento návrh bol rozdaný, kolegyne, kolegovia, pod č. 502, je to tlač pod č. 502. Bol vypracovaný na základe návrhu poslancov členov poslaneckého klubu za Ľudovú stranu – Hnutie za demokratické Slovensko. Sú to zmeny v zložení výborov pre pôdohospodárstvo, životné prostredie a ochranu prírody a zahraničného výboru. Pýtam sa, či sa chce niekto k týmto zmenám, ktoré vyplynuli zo zmien pri uplatňovaní mandátov, vyjadriť. Ak nie, pristúpime k hlasovaniu. Poprosím vás, aby sme hlasovali o návrhu na zmeny v zložení výborov Národnej rady tak, ako je to uvedené v tlači pod č. 502. Prezentujeme sa a hlasujeme. (Hlasovanie.) 132 prítomných, 130 za, 2 proti. Konštatujem, že sme schválili návrh na zmeny v zložení výborov Národnej rady Slovenskej republiky. Teraz bude pokračovať program schôdze druhým čítaním o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a o zmene a doplnení zákona č. 530/2003 Z. z. o obchodnom registri v znení neskorších predpisov . Je to tlač 436, spoločná správa výborov je tlač 436a. Poprosím pána podpredsedu vlády a ministra spravodlivosti Štefana Harabina, aby odôvodnil vládny návrh. Š. Harabin, podpredseda vlády a minister spravodlivosti SR: Vážený pán predseda Národnej rady Slovenskej republiky, vážené dámy, vážení páni, vážená a ctená poslanecká snemovňa, na rokovanie Národnej rady Slovenskej republiky sa po prerokovaní v pridelených výboroch predkladá návrh zákona... (Ruch v sále. Prerušenie vystúpenia predsedajúcim.)
Dostál, Ondrej, poslanec NR SR (2018-11-29):
Vážený pán minister, kolegyne, kolegovia, keďže sme v bode návrh na skrátené legislatívne konanie k vládnemu návrhu zákona o ochrane majetku v plynárenstve a o doplnení Civilného sporového poriadku, tak by som sa vyjadril k tomu, či sú, alebo nie sú dané dôvody pre skrátené legislatívne konanie. Možno vás, pán minister, aj prekvapím, lebo ja patrím veľmi často ku kritikom návrhov na skrátené legislatívne konanie, keďže si myslím, že sa ten inštitút nadužíva aj v prípadoch, keď na to nie sú dôvody, len z nejakého dôvodu si vláda zmyslí, že chce mať niečo schválené rýchlejšie. A, samozrejme, že keď to vládna väčšina v parlamente odhlasuje, tak aj bez zákonom uvádzaných dôvodov je zákon alebo návrh zákona považovaný za taký, o ktorom sa má rokovať v skrátenom legislatívnom konaní, takže zvyknem upozorňovať na to, že nie sú dané tie dôvody, a dokonca aj pri zákonoch, s ktorými vecne nemám problém, a potom, keď o nich hlasujeme, tak za nich zahlasujem, ale keď nie sú dané, zákonom stanovené, zákonom o rokovacom poriadku stanovené dôvody pre skrátené konanie, tak si myslím, že by sme nemali postupovať k skráteným legislatívnym konaniam. Tuto mám pocit, že sme v inej situácii, a teda bez toho, aby som sa vyjadroval k obsahu návrhu, na to, o tom budeme hovoriť potom v prvom čítaní, tak mám pocit, že tie zákonom predpokladané dôvody by mohli byť, by mohli byť naplnené, pretože naozaj sme v situácii, kde hrozia štátu značné hospodárske škody, a tie značné hospodárske škody hrozia v dôsledku podvodného konania a v dôsledku, nazvime to, zvláštneho rozhodovania súdnych orgánov. Tak myslím si, že ak sme v poslednom období zažili nejakú situáciu, keď by postup skráteným legislatívnym konaním mohol byť oprávnený, už si naozaj nepamätám, kedy naposledy som mal takýto pocit, ale v tejto chvíli ho mám, takže si myslím, že by sme mali prerokovať tento návrh v skrátenom legislatívnom konaní.
Laurenčík, Milan, podpredseda NR SR (2022-06-24):
Pán poslanec Miroslav Suja s faktickou poznámkou.
Urban, Miroslav, poslanec NR SR (2021-01-29):
Sme na jednej lodi. Dúfam, že to nie je Titanic. No ak sa vám nepáči, že chceme znížiť platy poslancov, tak sa dohodnime korektne – koalícia, opozícia – darujme celý mesačný plat. 150 nás je tu, cca 4,5-tisíc, eventuálne voľačo menej, to je vyše 600-tisíc eur a potom by ľudia videli, či to myslíme vážne. Ja s tým problém nemám. Urobte dáky fond, dáme tam všetci peniaze a nakúpme trebárs ochranné osobné pomôcky pre ľudí, pre dôchodcov. Ja by som bol za to a to by bolo naozaj také gesto voči tým ľuďom, ktoré by malo odozvu v tej spoločnosti a ľudia by pochopili, že sme spolu s nimi, že tie ich ťažkosti zdieľame spolu s nimi a trebárs nech sa to využije aj na tie spomínané FFP2 respirátory alebo podobné veci, ja s tým problém nemám. Bolo by to skoro milión, milión eur a myslím, že my by sme určite hladní neboli a bolo by to naozaj gesto voči tým chudobným, dôchodcom, hendikepovaným. Ďakujem.
M. Číž, podpredseda NR SR: (2008-02-15):
(Hlasovanie.) Prítomných 119 poslancov, za 106, zdržalo sa 11, nehlasovali 2. Konštatujem, že tento návrh zo spoločnej správy sme schválili.
Paška, Pavol, predseda NR SR (2014-03-27):
Ešte do rozpravy, nech sa páči, pán spravodajca.
Pfundtner, Edita, poslankyňa NR SR (2017-02-03):
Ďakujem veľmi pekne. Ja som taktiež predkladateľkou predmetného návrhu zákona, preto musím povedať, že súhlasím s tým, čo tu odznelo aj z úst môjho kolegu pána poslanca Kéryho. A priznám sa, že som trošku prekvapená, pretože som čakala omnoho búrlivejšiu diskusiu a omnoho možno väčšie útoky zo strany toho liberálnejšieho spektra, ale som, nie sú tu kolegovia, áno, je ich tu zopár a možno tí, ktorí tu sú, tak zdieľajú s nami možno tie konzervatívnejšie hodnoty. Tomu som veľmi rada. Ale som veľmi rada, že aj z úst opozičných poslancov počuť slová podpory tomuto predmetnému návrhu zákona. Musím povedať, že ja som oslovila všetky obchodné reťazce na Slovensku a upozornila som ich dopredu na tento plánovaný krok, na túto plánovanú zmenu. A s niektorými som sa stretla aj osobne a som naozaj úprimne rada, že všetci, ktorí mi odpovedali, okrem jednej spoločnosti, mi všetci odpovedali, tak vítajú tento návrh zákona. Povedali, že napriek tomu, že svojim zamestnancom ponúkajú za prácu za sviatok viac, než im zákon predpisuje, teda tých 50 %, oni ponúkajú niektorí 70- až 100-percentný príplatok vo všetkých regiónoch, kde majú pobočky, a ľudia napriek tomu nechcú pracovať v tieto dni. A dokonca, čomu sa teším, z niektorých reťazcov som dostala odpoveď, že by radi zaviedli nemecký model. Iste viete, že nemecký model znamená aj zatvorené obchody v nedeľu. Takže ja sa vôbec nebránim tomu, aby sme začali na túto tému diskutovať, ale tu si dovolím poznamenať jednu poznámku, že každá... (Prerušenie vystúpenia časomerom.)
Jurinová, Erika, podpredsedníčka NR SR (2012-12-17):
Ďakujem, vyhlasujem týmto všeobecnú rozpravu za skončenú. Pýtam sa, či chce zaujať stanovisko pán navrhovateľ? Nech sa páči.
Stančík, Andrej, poslanec NR SR (2022-09-21):
Hlasovanie navrhujem dnes po 17. hodine.
P. Paška, predseda NR SR: (2007-10-26):
Ja keď som hľadal slová, ktoré by najvýstižnejšie pripomenuli a vyjadrili tento okamih našich dejín, prišlo mi na um – smútok a radosť. Smútok nad všetkými obeťami, smútok nad všetkými tými tragédiami, ktoré historicky stáli na ceste k nášmu sebaurčeniu, k nášmu sebavedomiu, k našej identite. Smútok nad možno premrhaným dlhým časom, počas ktorého sme ako národ nemohli rozvíjať svoj jazyk, svoju kultúru, svoju identitu. A potom radosť. Radosť nad tým, že tie obete neboli márne. Radosť nad tým, že tu dnes môžeme stáť a hovoriť otvorene o veciach, ktoré sú a boli bolestné. Radosť nad tým, že máme svoje sebavedomie a nemusíme sa báť o ňom hovoriť. Radosť nad tým, že aj mladí ľudia, mladé generácie sú schopné dnes v našom spoločnom veľkom európskom dome prísť a hovoriť o vlastenectve, o národnej identite. Dejiny sa dajú vykladať, nedajú sa oklamať. Preto hovorme veľmi sebavedome o našom národe, hovorme o našich dejinách, ale majme na pamäti, že či už budeme hovoriť o smútku, alebo budeme hovoriť o radosti, používajme slová, z ktorých nikto nebude cítiť revanš, z ktorých nikto nebude cítiť nenávisť, z ktorých nikto nebude cítiť akúkoľvek zášť. Dámy a páni, dovoľte mi, aby som predložil návrh textu uznesenia Národnej rady, ktorý, dúfam, z pohľadu smútku a radosti bude veľmi dôstojne a z historického pohľadu hovoriť o udalosti, ale zároveň bude pohľadom do našej budúcnosti. Ak takýto text prijmeme, ak budeme používať všade tam, kde chceme reprezentovať Slovensko, takýto spôsob, som presvedčený, že to bude ten najlepší dôkaz o tom, že Slováci sú a budú sebavedomý európsky národ. Dovoľte, aby som predniesol návrh textu: „Vyhlásenie Národnej rady Slovenskej republiky k 100. výročiu tragédie v Černovej Národná rada Slovenskej republiky, pripomínajúc si s bolesťou a pohnutím 100. výročie černovskej tragédie, ktorá ostane navždy vrytá do historickej pamäti slovenského národa, hlboko sa skláňajúc pred obetou občanov obce Černová, ktorí sa 27. októbra 1907 postavili na odpor voči nespravodlivému postupu štátnych orgánov vtedajšieho Uhorska a zaplatili za to životom, odsudzujúc všetky formy intolerancie, útlaku a násilia zo strany štátnej moci voči svojim občanom a zdôrazňujúc, že budúcnosť Európy spočíva v rešpektovaní jej kultúrnej, jazykovej, národnej a občianskej rôznorodosti, vyhlasuje, že tragické udalosti v Černovej chápe nielen ako historickú krivdu voči Slovákom, ale predovšetkým ako memento, pre ktoré bude mať vždy na pamäti demokratické hodnoty a princípy vzájomnej tolerancie, úcty a porozumenia medzi národmi, zaručujúce v prostredí Európskej únie taký právny stav, aby už nikdy viac nedochádzalo k národnostnému útlaku, k potlačovaniu ľudských práv a k zneužívaniu štátnej moci ani k násilnej asimilácii ktorejkoľvek národnostnej menšiny.“ Dámy a páni, budem rád, ak takýto návrh vyhlásenia Národnej rady podporíte. Ďakujem pekne. (Potlesk).
Puci, Róbert, poslanec NR SR (2015-09-24):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy, ktoré neboli vyňaté na osobitné hlasovanie. Gestorský výbor odporúča hlasovať spoločne o bodoch 1 až 12, bode 14 a 15 s odporúčaním schváliť.
Danko, Andrej, predseda NR SR (2019-09-12):
Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Valockému. Pán poslanec Valocký! (Reakcie z pléna.) Potom poprosím poslanecký klub SMER-u, ktorí ste tu, ešte je tu napísaný pán Blanár, asi ho niekto zastupuje. (Reakcie z pléna.) Vlado Baláž, potom Maroš Kondrót. (Reakcie z pléna.) Blanár v poriadku, len Valocký Jozef ešte teraz. Štefan Zelník uteká pre správu. Prečítate ju vy, pán poslanec? (Reakcia z pléna.) Ste z výboru príslušného? (Reakcia z pléna. Krátka pauza.)
Pellegrini, Peter, predseda NR SR (2015-10-21):
Pán poslanec Brocka.
Pčolinský, Peter, doterajší podpredseda NR SR (2023-10-25):
Pán poslanec Jaroslav Baška.
Pellegrini, Peter, podpredseda NR SR (2020-04-07):
Pán poslanec Potocký.
Jurinová, Erika, podpredsedníčka NR SR (2014-09-09):
Pán poslanec Brocka.
Kazda, Radovan, poslanec NR SR (2020-03-24):
Sľubujem. (Potlesk.)
Šeliga, Juraj, podpredseda NR SR (2020-09-16):
S reakciou na faktické poznámky, nech sa páči.
Bugár, Béla, podpredseda NR SR (2019-09-25):
Prezentujme sa a hlasujme. (Hlasovanie.) Prítomných 140, za 124, 16 sa zdržali hlasovania. Uznesenie sme schválili. Teraz prosím predsedu výboru pána poslanca Hegera, aby uviedol hlasovanie o návrhu uznesenia k správe osobitného kontrolného výboru na kontrolu činnosti vojenského spravodajstva o stave použitia informačno – technických prostriedkov za I. polrok 2019 (tlač 1576). (Hlasovanie o Správe Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za I. polrok 2019 , tlač 1576.)
Števulová, Zuzana, poslankyňa NR SR (2024-04-16):
Pán kolega Blcháč, naozaj by bolo stačilo vecne a racionálne a odborne argumentovať, aby ste odôvodnili skrátené legislatívne konanie. Tie útoky voči Progresívnemu Slovensku a vytváranie alternatívnej reality o tom, ako sme tu my všetko ovládali a ovládame, prosím vás, veď nie sme v konšpiračnom plátku alebo v nejakom vysielaní nejakej konšpiračnej televízie, tak sa tu, prosím vás, nabudúce venujte tomu predmetnému a skrátenému legislatívnemu konaniu a návrhu vlády a skúste to odborne odôvodniť a nie vytvárať tu nejakú alternatívnu realitu. Ďakujem. (Potlesk.)
Číž, Miroslav, podpredseda NR SR (2015-05-19):
Kolegyne, kolegovia, teraz v rozprave vystúpi pán poslanec Mičovský a pripraví sa pán poslanec Beblavý.
Matovič, Igor, poslanec NR SR (2019-05-22):
Jednoducho, keď nadstavím zrkadlo vášmu konkrétnemu poslancovi, dobre, tak mu nadstavím konkrétnejšie zrkadielko. Pán Vavrek Štefan, rómsky to poslanec predložil až dva návrhy zákonov. Ale bez problémov, ale tromfol, samozrejme, suseda z MOST-u – HÍD, ktorý predložil až... (K rečníkovi pristúpil poslanec Marček a položil na rečnícky pult tabletku. Smiech v sále. Slabší potlesk.) Dobre, choď, choď preč. Dobre? (Prerušenie vystúpenia predsedajúcim.)
Kaník, Ľudovít, poslanec NR SR (2012-08-03):
Prvý pilier funguje na systéme, že tí, ktorí pracujú, odvádzajú stanovenú výšku odvodov do Sociálnej poisťovne... (Prerušenie vystúpenia predsedajúcou.)
P. Csáky, podpredseda vlády SR: (2004-05-27):
Len jednu vetu. Pán poslanec, absolútne súhlasím s vami a možno by bolo dobré rozšíriť túto diskusiu aj na oblasť školstva, pretože práve malé národy v Európe a v Európskej únii používajú svetové jazyky ako druhé oficiálne jazyky a pre človeka skutočne padne dobre a je to zaujímavé, keď ide do malej krajiny a tam sa dohovorí po anglicky, po nemecky, po francúzsky skoro všade, pretože už malé deti sa učia cudzie jazyky aj v základných školách. Ďakujem pekne.
Fecko, Martin, poslanec NR SR (2014-05-13):
Ďakujem pekne. Ďakujem, kolegovia, že ste na mňa zareagovali. Takže začnem od konca. Áno, výrobný prostriedok, z ktorého poľnohospodár platí aj daň, to som zabudol povedať. To znamená, pýtam sa, ktorý iný živnostník zo svojho výrobného prostriedku platí daň, takže možnože aj na to bude treba pozrieť. Súhlasím. Je to tak. Takže asi tak. Takže aj to je jeden veľký, by som povedal, že biľag týkajúci sa poľnohospodárskej pôdy ako výrobného prostriedku. Samozrejme, mne veľmi záleží na tom, aby mladí ľudia, hlavne začínajúci poľnohospodári mohli sa dostať k poľnohospodárskej pôde, nejakým spôsobom mohli sa k nej dostať. Tento návrh, ktorý je tu vládny, viete, ako opozičné návrhy prechádzajú. On bude schválený. Bude schválený. Nemáme šancu. Je tu 83 poslancov SMER-u. To znamená, vychádzam z toho, to, čo tu je, vylepšíme aj vašimi návrhmi tak, aby sme prakticky ho maximálne skvalitnili. To je moja filozofia, ktorú hovorím, pokiaľ toto hovorí, áno, dajte, budem veľmi rád a hovorím, zdvihnem za to ruku, nemám s tým problém. Za lacný peniaz, samozrejme, cena, cenu si určuje vlastník. Áno, je tu možnosť, že si poviem, chcem 50 eur za meter štvorcový a pokiaľ sa tu nenájde nikto, celú ceremóniu prečkám, potom to pôjde vonku. Je to vybavené. To znamená, aj takto sa môžu správať naši vlastníci, pretože oni si cenu postavia vysokú. Postavia si ju a ten záujemca, ktorý tu je zahraničný, to skúpi. Môžme momentálne iba apelovať na ľudí, aby tú svoju rodnú hrudu nejakým spôsobom cez tie financie nevideli iba takto a aby to nepredali tomu zahraničnému. Je to veľký problém, viete ako, ako keď finančne ich nejako nepodporíme. A môžem povedať, že; ešte to stihnem; chcel by som, aby Slovenský pozemkový fond prednostne musel dávať zo štátnej pôdy tým, ktorí budú začínať alebo sú mladí farmári, a vtedy budeme hovoriť o rozvoji malých fariem a agropodnikateľov malých.
M. Číž, podpredseda NR SR: (2008-09-17):
Nikto sa nehlási s reakciou. Ďakujem pekne. Vážené kolegyne, kolegovia, vystúpili všetci rečníci, ktorí sa riadne prihlásili do rozpravy, preto mi dovoľte, aby som rozpravu vyhlásil za skončenú. Pýtam sa navrhovateľa, či chce zaujať stanovisko. Chce. Pán poslanec Zala, máte slovo.
Paška, Pavol, predseda NR SR (2013-09-25):
(Hlasovanie.) 127 prítomných, 49 za, 78 proti. Tento návrh sme neschválili.
Klus, Martin, podpredseda NR SR (2019-12-04):
Ďakujem, pán poslanec. Registrujem dve faktické poznámky. Pán poslanec Baránik.
Laurenčík, Milan, podpredseda NR SR (2020-12-04):
S reakciou na faktické poznámky pán poslanec Ondrej Dostál. Nech sa páči.
Viskupič, Jozef, poslanec NR SR (2016-11-30):
Ďakujem, pán predsedajúci. Myslím si, že toto nie celkom ide spraviť, lebo ak ste podali teraz, pán spravodajca, pozmeňujúci návrh, tak ho bude treba predložiť v riadnej forme a kolegov poprosiť o pätnásť podpisov a podať to ako pozmeňujúci návrh. Myslím, že procedúra je taká, že pán minister bude musieť znova vystúpiť a otvoriť rozpravu a povedať pozmeňujúci návrh. Nezachytil som ten problém, či je iba preklepová vec, tak potom je oprava v treťom čítaní pri hlasovaní, ale tak, že sa prednesie ústne. Teraz, myslím si, že to nebol pozmeňujúci návrh. Ďakujem.
Matovič, Igor, poslanec NR SR (2023-11-22):
Takže podvodník Blaha, predsedajúci tuto, asistoval tomu, že sa takto podvádzajú dôchodci. Podvodník Blaha, ktorý predsedá tejto Národnej rade, asistoval tomu, že zoberú si do... (Prerušenie vystúpenia predsedajúcim.)
Sulík, Richard, predseda NR SR (2011-05-19):
Nie, nebola. Tak dobre, takže nech sa páči. A potom už ukončíme rozpravu.
P. Hrušovský, podpredseda NR SR: (2002-03-20):
Nech sa páči, pán poslanec Hort.
Hrnko, Anton, poslanec NR SR (2016-09-12):
Ďakujem, pán predsedajúci. Pán poslanec, predovšetkým ako konzervatívcovi vyššieho veku bol váš jazyk mne nezrozumiteľný v niektorých svojich pasážach. Už vidieť, že asi generačne hľadáme iné slová na vyjadrenie normálnych vecí, ktoré slovenčina má omnoho krajšie veci a kultúrny jazyk by mal aj vyjadrovať tie veci tak, aby im rozumeli všetci prítomní. Ja som, žiaľbohu, také termíny ako haluz, trubka a podobne, veľmi ťažko chápal a neviem, ani v súvislostiach som ich nepochopil, ako ste ich použili. Ale nie o tom som chcel hovoriť. Chcel som hovoriť, že vy máte v dejinách veľa, veľa predbežcov. Jeden sa volal Don Quijote de la Mancha. Aj on chcel zrušiť pokrok tým, že sa pustil obnovovať staré poriadky. Ale sú tak aj napríklad trošku v novších dejinách, možno vám to termín už mnohým nič nehovorí, volá sa to ludizmus ľudí, ktorí sa pustili do strojov, pretože si mysleli, že im berú prácu. Jednoducho pokrok je tu, pokrok sa nedá zastaviť a musíme jednoducho brať tie veci tak, ako sú a musíme sa do nich zapojiť aj z konzervatívneho pohľadu, aby nás náhodou ten hlavný vietor neobišiel a nezostali nám len tie veterné mlyny a tak. Ďakujem.
Pellegrini, Peter, predseda NR SR (2023-11-16):
Na vaše vystúpenie, pán poslanec (potlesk), štyri faktické poznámky. Ako prvý pán poslanec Pročko.
Laurenčík, Milan, podpredseda NR SR (2021-01-29):
Ďakujem, pani poslankyňa. Prosím, zaujmite miesto pre spravodajcu. Ja otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa nikto neprihlásil, preto vyhlasujem všeobecnú rozpravu za skončenú. Predpokladám, že navrhovateľ ani pani spravodajkyňa nebudú chcieť zaujať stanovisko. (Reakcia spravodajkyne.) Áno? (Reakcia spravodajkyne.) Chcete informovať, kedy sa bude hlasovať. Nech sa páči, pani spravodajkyňa.
Grendel, Gábor, podpredseda NR SR (2021-12-14):
Musím vás zastaviť, pretože nejde o procedurálny návrh. (Potlesk.) Ďakujeme za informáciu a budeme teraz pokračovať hlasovaním o bode 74 schváleného programu, ktorým je druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 543/2002 o ochrane prírody a krajiny (tlač 591). Spoločným spravodajcom je predseda výboru pre pôdohospodárstvo a životné prostredie pán poslanec Jaroslav Karahuta. Prosím ho, aby uvádzal hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony , tlač 591.)
Podmanický, Ján, poslanec NR SR (2015-01-28):
Ďakujem. Dovoľte mi teda, aby som vás informoval o výsledku prerokovania zákona z 2. decembra 2014, ktorým sa mení a dopĺňa Zákonník práce, vrátený prezidentom Slovenskej republiky na opätovné prerokovanie Národnou radou (tlač 1341a). Výbor pre sociálne vec ako gestorský výbor pri rokovaní o uvedenom zákone, vrátenom prezidentom Slovenskej republiky na opätovné rokovanie Národnou radou, podáva Národnej rade Slovenskej republiky v súlade s § 79 ods. 1 zákona o rokovacom poriadku túto spoločnú správu výborov: Predseda Národnej rady rozhodnutím z 19. decembra 2014 č. 1340 pridelil predmetný vrátený zákon na prerokovanie ústavnoprávnemu výboru a výboru pre sociálne veci. Vrátený zákon odporučili Národnej rade Slovenskej republiky schváliť v znení pripomienok prezidenta ústavnoprávny výbor, výbor pre sociálne veci. Prezident Slovenskej republiky vo svojom rozhodnutí uviedol dôvody na vrátenie zákona a navrhol, aby Národná rada Slovenskej republiky pri opätovnom prerokovaní zákon neprijala ako celok. Ak Národná rada Slovenskej republiky pri opätovnom prerokovaní zákon schváli, navrhuje schváliť zmeny, ktoré sú uvedené v tejto spoločnej správe. Gestorský výbor na základe stanovísk výborov odporúča Národnej rade Slovenskej republiky hlasovať o pripomienkach vyplývajúcich z rozhodnutia prezidenta Slovenskej republiky pod bodmi 1 až 12 spoločne a tieto schváliť. Zároveň odporúča Zákonník práce, vrátený prezidentom Slovenskej republiky na opätovné prerokovanie, v znení pripomienok prezidenta Slovenskej republiky schváliť. Gestorský výbor ma určil za spoločného spravodajcu výborov na prerokovanie vráteného zákona v druhom čítaní a treťom čítaní v Národnej rade Slovenskej republiky a informovanie Národnej rady Slovenskej republiky o výsledku rokovania výborov a odôvodniť návrh a stanovisko gestorského výboru. Spoločná správa výborov o výsledkoch prerokovania vráteného zákona bola schválená uznesením výboru pre sociálne veci č. 154 z 27. januára 2015. Ďakujem, pani podpredsedníčka, otvorte rozpravu.
K. Tóthová, poslankyňa: (2009-12-10):
Pokiaľ ide o hlasovanie, áno, ja som nebola proti vášmu návrhu, ale keď mám informáciu, že výbor predkladá komplexnejší zákon, a keď mám informáciu, že dnes bude diskusia, z ktorej môžu vyjsť ďalšie námety, a keď do toho zákona, ktorý vydá, pripraví a predloží výbor, môže byť zahrnutá, pani kolegyňa, aj tá otázka, ktorú ste vy upravili, tak myslím, že je rozumné počkať na ten zákon, ktorý vyjde z kolektívu výboru životného prostredia. A keby sme o ňom dnes hlasovali, s jasným svedomím znovu sa z tohto dôvodu zdržím, pretože možno výbor životného prostredia prinesie ešte aj ďalšie otázky, než boli vaše, a aby sme ten istý problém za sebou dvomi zákonmi neupravovali. To má logiku a má to aj svoje ratio.